Harigi

An sarong kolumna o harigi sa arkitektura asin estrukturang inhenyeriya sarong estrukturang elemento na nagpapaabot, sa paagi kan kompresyon, an gabat kan estruktura sa itaas kan iba pang mga elementong estruktura sa ibaba.

Sa ibang pagtaram, an sarong kolumna iyo an miembrong kompresyon.  An terminong kolumna nangorognang aplikado sa dakulang pabilog na suporta (an shaft kan kolumna) na may kabesera asin sarong base o pedestal, na gibo sa gapo, o garo iyo man sana. An sarong sadit na suporta na gibo sa kahoy o metal sa parate inaapod na poste. An mga pagsuportar sa rektangular o iba pang kabtang na mayo sa parate inaapod na mga piyer.

Para sa katuyohan nin enhinyerang pandoros o panlinog, an mga kolumna pwedeng dinisenyo tanganing labanan an nahuring mga pwersa. An ibang myembrong kompresyon parati inaapod na "columns" huli sa mga kaparehong stress na kamugtakan. An mga harigi parateng ginagamit tanganing suportaran an mga beams o arko na diyan nagpapahingalo an itaas na mga kabtang nin lanob o kisame. Sa arkitektura, an "column" inaapod an siring na estruktural na elemento na igwa man nin nagkapirang sukol asin dekoratibong tampok. An sarong kolumna posibleng saro man na dekorasyon na elemento na dai kaipuhan para sa mga katuyohan sa estruktura; dakul na kolum an ginigibo, an buot sabihon parte nin lanob. An sarong halawig na pagkasunod-sunod nin mga kolumna na pigbalihan nin sarong entablature inaapod na colonnade.

 Toltolan